*Līguma par primārās veselības
aprūpes pakalpojumu sniegšanu un apmaksu*

*6.punkts*

**Kārtība par maksājuma piešķiršanu un izlietošanu ģimenes ārsta praksē nodarbinātam papildu darbiniekam**

1. IZPILDĪTĀJS no 2024.gada 1.jūnija var saņemt maksājumu par papildu darbinieka nodarbināšanu ģimenes ārsta praksē, ja atbilst vienam no šādiem nosacījumiem:

1.1. ģimenes ārsta praksē iesnieguma iesniegšanas brīdī ir reģistrēti vismaz 1800 pacientu;

1.2. ģimenes ārsta prakse iesnieguma iesniegšanas brīdī saņem ikmēneša fiksēto piemaksu par prakses darbības nodrošināšanu lauku teritorijā un praksē ir reģistrēti vismaz 1500 pacientu;

1.3. iesnieguma iesniegšanas brīdī ģimenes ārsta praksē reģistrēto pacientu skaits ir no 1500 līdz 1800 un praksē nodarbināta viena māsa vai ārsta palīgs (feldšeris).

1. IZPILDĪTĀJS kā papildu darbinieku var norādīt gan ārstniecības personu,  gan personu bez medicīniskās izglītības, tai skaitā ģimenes ārsta praksē jau nodarbinātu personu, ja par to jau netiek saņemts māsas un ārsta palīga (feldšera) darbības nodrošināšanas maksājums.
2. Lai pieteiktos maksājumam par papildu darbinieka nodarbināšanu ģimenes ārsta praksē, IZPILDĪTĀJS iesniedz DIENESTAM iesniegumu, norādot papildu darbinieka vārdu, uzvārdu, personas kodu vai ārstniecības personas identifikatoru, ārstniecības personai specialitātes nosaukumu un kodu, darbā pieņemšanas datumu, un iekļaujot to Līguma 4. Pielikumā.
3. DIENESTS veic maksājumu par papildu darbinieka nodarbināšanu ģimenes ārsta praksē, kuru veido normatīvos dokumentos noteiktā ārstniecības un pacientu aprūpes atbalsta personas vidējā darba samaksa mēnesī un valsts sociālās apdrošināšanas obligātās iemaksas.
4. IZPILDĪTĀJS papildu darbinieku nodarbina 40 stundas nedēļā. IZPILDĪTĀJS ir tiesīgs papildu darbinieka slodzi dalīt starp vairākiem darbiniekiem.
5. Saņemtais maksājums ir izlietojams tikai papildu darbinieka nodrošināšanai ģimenes ārsta praksē, lai, atbilstoši Informatīvajam ziņojumam “Par primārās veselības aprūpes stiprināšanu”, atvieglotu praksē strādājošā medicīnas personāla darbu un tiktu panākta efektīvāka veselības cilvēkresursu izmantošana.

1. DIENESTS maksājuma rezultātu par papildu darbinieka nodarbināšanu ģimenes ārsta praksē vērtēs kopā ar visas ģimenes ārsta prakses darbību, analizējot sekojošu rādītāju uzlabošanos:
	1. gada darbības rādītāju;
	2. skrīninga aptveres rādītāju;
	3. prakses pieejamību;
	4. un citu informāciju par prakses darbību, t.sk. pacientu aptaujas anketas par prakses darba kvalitātes novērtējumu un vietu, atbilstoši normatīvajiem aktiem.